# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 007-04/22-06/01

URBROJ: 2137-33-01-22-2

Sokolovac, 15.06.2022.

Z A P I S N I K

sa 3. sjednice Vijeća roditelja Osnovne škole Sokolovac u školskoj godini 2021./2022. održane dana 15. lipnja 2022. godine u 16,30 sati u prostoriji Osnovne škole Sokolovac u Sokolovcu ( na tribinama). Sjednicu Vijeća roditelja sazvala je predsjednica Vijeća roditelja, Izidora Pajnić, ali zbog njezinog izostanka sjednici predsjedava zamjenica predsjednice Vijeća roditelja, Biljana Ban ( dalje u tekstu zamjenica predsjednice Vijeća roditelja).

Sjednici prisustvuje 12 članova Vijeća roditelja:

Jadranka Kašić Mujkić, predstavnica 1. razreda, Ljiljana Radmilović, predstavnica 2. razreda, Biljana Novosel Gvozden, predstavnica 4.razreda Dijana Krnjak, predstavnica 5.b razreda, Biljana Ban, predstavnica 6.a razreda, Ksenija Bratković, predstavnica 6.b razreda, Ivana Benko, predstavnica 8.a razreda, Mihaela Matica, predstavnica PŠ Srijem, Marina Badenić Jug, predstavnica PŠ Velika Mučna, Ruža Šebrek, predstavnica PŠ Veliki Botinovac, Milan Podravac, predstavnik PŠ Velika Mučna i Andrijana Rajn, predstavnica PŠ Mala Mučna.

Sjednici nisu prisustvovali:

Izidora Pajnić, predstavnica 3.razreda, Gordana Dvekar, predstavnica 5.a razreda, , Valentina Miklošić, predstavnica 7.a.razreda, Ksenija Horduk, predstavnica PŠ Srijem, Alen Radić, predstavnik PŠ Velika Mučna.

Predsjednica Vijeća roditelja konstatira da sjednici prisustvuje potrebna većina članova, prisutno je 12 od 17 članova izabranih u Vijeće roditelja Osnovne škole Sokolovac za školsku godinu za školsku godinu 2021./2022.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 2. sjednice Vijeća roditelja od 14. prosinca 2021.;
2. Izvješće o radu škole i provedenim aktivnostima tijekom drugog polugodišta;
3. Ostala aktualna pitanja;
4. Razno.

ZAPISNIČAR : ZAMJENICA PREDSJEDNICE VIJEĆA

 RODITELJA:

Marijana Razman Biljana Ban

Budući da nije bilo drugih prijedloga ni primjedbi zamjenica predsjednice Vijeća roditelja daje na usvajanje predloženi dnevni red.

Članovi Vijeća roditelja jednoglasno su prihvatili predloženi dnevni red te prešli na rad po istome.

Pod točkom 1. Usvajanje zapisnika s 2. sjednice Vijeća roditelja od 14. prosinca 2021., zamjenica predsjednice Vijeća roditelja kaže da su zapisnik s prethodne sjednice primili u sazivu sjednice elektronskim putem, pita ima li primjedbi i da li su ga svi pročitali.

Nema primjedbi, zapisnik se daje na glasovanje.

Zapisnik je jednoglasno usvojen.

**Točka 2.**

Pod točkom 2. Izvješće o radu škole i provedenim aktivnostima tijekom drugog polugodišta

zamjenica predsjednice Vijeća roditelja daje riječ ravnatelju koji informira prisutne o svim događajima i provedenim aktivnostima u drugom polugodištu školske godine 2021./2022. vezano uz nastavu i izvannastavne aktivnosti. Održana su školska natjecanja Klokan bez granica dana 17.03.2022. godine i natjecanje Koliko poznaješ Hrvatski sabor dana 13.05.2022. godine .

Na županijskom natjecanju Lik koje je održano 22.03. sudjelovalo je troje učenika.

Na županijskom natjecanju Lidrano koje je održano 18.03. sudjelovalo je dvoje učenika i rad učenice Anđele Kukavica je osvojio prvo mjesto, ali nije pozvana na državnu razinu.

Naša škola je dana 10.03.2022. godine bila domaćin županijskog natjecanja Europa u školi, a dana 09.05.2022. je održana dodjela nagrada u Zagrebu u dvoje naših učenika je osvojilo zapažene rezultate, rad učenika 2 . razreda Mihaela Gvozden 7. mjesto, mentorica je Silvija Jelovčan i rad učenice 5. razreda Tee Piljak 1. mjesto, mentorica Biljana Novosel Gvozden.

Naši učenici. su sudjelovali na nekoliko sportskih natjecanja i to: županijsko natjecanje u futsalu za učenice dana 02.03.2022. godine, međuopćinsko natjecanje u atletici za učenike i učenice dana 13.04.2022. godine.

Održano je nekoliko sportskih natjecanja za učenike 5.i 6. razreda .

Županijsko natjecanje u mini nogometu za učenice i učenike dana 30.03.2022. godine.

Na poluzavršnici državnog natjecanja u mini nogometu dana 20.05.2022. koje je održano u Zagrebu sudjelovale su učenice i osvojile 3. mjesto.

Županijsko natjecanje u futsalu održano je 29.04.2022. na kojem su sudjelovale učenice, a 02.05.2022. učenici.

Dana 26.05.2022. održano je županijsko natjecanje iz atletike za učenice i učenike.

Izvanučioničke nastave su održane prema planiranom: pošumljavanje u Ivaniću i Lepavini, posjet rasadniku u Velikoj Mučni, izlet Mladih planinara na Medvednicu i Kamenjak, terenska nastava u Zagreb za učenike 5. i 6. razreda te cijele razredne nastave, 8.r razred u sklopu profesionalnog usmjeravanja.

Učenici 8. razreda su bili na maturalnom putovanju od 24.-27.05. 2022., a učenici 7. razreda idu od 21.-24.06.2022.godine.

Gostovanja u školi: predavanja predstavnika Hrvatskih šuma , CROCOSI istraživanje HZJZ, antropometrijska mjerenje učenika 2. i 3. razreda, predavanje o pticama selicama i lutkarska predstava za učenika razredne nastave.

Obilježavanje važnijih datuma: maskembal, Dan broja PI, međunarodni dan zaštite šuma i drveća, Svjetski dan pjesništva Koncert čitanja pred Šumarijom Sokolovac, Dan šarenih čarape, Dan darovitih učenika, prijem prvačića u Crveni križ, projekt Sigurna škola, svjetski dan sporta, Dan škole.

ZAPISNIČAR : ZAMJENICA PREDSJEDNICE VIJEĆA

 RODITELJA:

Marijana Razman Biljana Ban

Održane su akcije skupljanja starog papira i baterija.

Odrađeni su planirani liječnički pregledi i cijepljenja učenika.

Bila su organizirana testiranja zaposlenika na covid i samotestiranje učenika, nakon novih uputa HZJZ to je prekinuto i vraćena je nastava po kabinetima.

Tijekom školske godine su provedeni projekti: Svi u školi svi stolu 6, Prilika za sve 4, Školska shema i radionice u sklopu 2. faze e - Škole.

Održani su uvidi u nastavu učiteljici Svetlani Todorović, Janji Ivanček, Ivani Hanžeković, Leili Zainul i Indiri Patljak.

Održan je sastanak tima za kvalitetu, predavanja policije u 7. i 8. razredu .

Ravnatelj je sudjelovao na godišnjem skupu ravnatelja u organizaciji AZOO i Konferenciji za ravnatelje u organizaciji HUROŠ-a.Učiteljice razredne nastave imale su stručnu ekskurziju u Samobor. Održana je edukacija za rad s učenicima s autizmom za pedagoginju, učiteljicu hrvatskog jezika i njemačkog jezika.

Došlo je do promjena u radnim odnosima vratila se na rad Nataša Milanović i vraća se Ivana Devčič Rakijašić, tako da odlaze Iva Hrženjak i Iva Rođak.

U mirovinu odlaze: Milan Lekić, učitelj TZK sa danom 31.08.2022. i Zlatko Knapić, domar sa 31.07.2022. godine

Jadranko Babić mijenja Zlatka Knapića za vrijeme korištenja godišnjeg odmora, ugovor o radu na određeno vrijeme od 17.06.2022. godine.

Natječaj za popunu radnog mjesta domara ložača će se raspisati po dobivanju suglasnosti MZO. Najavljena je provedba obuke neplivača. Održano je Vijeća učenika.

Učenici su na Vijeću učenika istaknuli kao glavni problem kašnjenje školskog autobusa.

Zadnji dan nastave učenici vraćaju udžbenike koje su zadužili.

U tijeku su poslovi vezani uz upise u srednje škole, održan je roditeljski sastanak i povjerenstvo je na raspolaganju učenicima vezano uz prijave u obrazovne programe, printanja upisnica i ostalih poslova. Sve informacije o aktivnostima i događajima se redovito objavljuju na internet stranici škole.

**Točka 3.**

Pod točkom 3. Ostala aktualna pitanja zamjenica predsjednice Vijeća roditelja daje riječ ravnatelju koji informira prisutne o važnijim događajima vezano uz završetak nastavne godine. Dana 21.06.2022. godine završava nastavna godina, dana 23.06. 2022 . održavanju se razredna vijeća.Dopunski nastavni rad se planira od 27.06. do 04.07. 2022 . godine.

Svečana podjela svjedodžbi za učenike 8. razreda je 05.07.2022. godine, a 08.07.2022. godine za ostale učenike. Općina Sokolovac će financirati nabavu radnih bilježnica za slijedeću školsku godinu. U područnoj školi Velika Mučna ćemo izgubiti jedan razredni odjel tako da ćemo imati dva kombinirana razredna odjela. Od 11.07. 2022 počinje godišnji odmor za učitelje. Donesena je Odluka o početku i trajanju slijedeće školske godine, objaviti ćemo je na stranici škole. Posljednja sjednica Vijeća roditelja u ovoj školskoj godini će se održati 29.08.2022.

**Točka 4.**

Pod točkom 4. Razno roditelji postavljaju pitanja, istaknuli su problem nepostojanja izgrađenih stajališta školskog autobusa u Srijemu i Velikom Botinovcu.

Roditelji mole pojašnjenje vezano uz kombinacije razrednih odjela u PŠ Velika Mučna

Budući da nije bilo pitanja ni rasprave, sjednica je završena u 17.15 sati.

ZAPISNIČAR : ZAMJENICA PREDSJEDNICE VIJEĆA

 RODITELJA:

Marijana Razman Biljana Ban